На основу члана 13. Закона о подстицајима у пољопривреди и руралном развоју (''Службени гласник РС'', број 10/13), Закона о изменама и допунама Закона о подстицајима у пољопривреди и руралном развоју (''Службени гласник РС'', број 103/15), члана 7. Одлуке о буџету општине Осечина за 2016. годину (''Општински службени гласник'', број \_11/2015\_) и Програма мера подршке за спровођење пољопривредне политике и политике руралног развоја општине Осечина за 2016. годину, Општинско веће општине Осечина, на седници одржаној дана 08.04.2016. године доноси

**О Д Л У К У**

 **О РАСПИСИВАЊУ КОНКУРСА ЗА ДОДЕЛУ СРЕДСТАВА ЗА РЕАЛИЗАЦИЈУ КРАТКОРОЧНОГ КРЕДИТИРАЊА ПОЉОПРИВРЕДНЕ ПРОИЗВОДЊЕ ПРЕКО БАНАКА У 2016. ГОДИНИ**

**за подручје општине Осечина**

1. **Предмет:**
* избор корисника средстава за суфинансирање камате за краткорочно кредитирање пољопривредне производње преко пословних банака у 2016. години, у оквиру реализације Програма подршке спровођења пољопривредне политике и политике руралног развоја на територији општине Осечина за 2016. годину, а у циљу стварања услова за очување, подстицање, унапређење и развој пољопривредне производње на подручју општине Осечина.
1. **Програм мера:**

Кредит се може користити за неку од следећих намена:

* **воћарску производњу** (нова механизација и све врсте нове опреме за воћарску производњу, набавку свих садница воћа од регистрованих произвођача -стандардни или сертификовани садни материјал и репроматеријал-гориво, ђубриво, семе, сред. за заштиту);
* **ратарску и повртарску производњу** (нова механизација и све врсте нове опреме за ратарску и повртарску производњу, пластеници, системи и опрема за наводњавање, копње бунара и уградња опреме, репроматеријал-гориво, ђубриво, семе, средства за заштиту);
* **сточарску производњу** (набавку основног уматиченог стада, товних грла и нове опреме за све врсте сточарске производње);
* **постављање система за засенчивање, против-градних система и сл.**
* **пољопривредне објекте у функцији примарне пољопривредне производње** (објекти за смештај механизације, репроматеријала, смештај и чување готових производа, стаје за гајење стоке и др.) у складу са пословном политиком банке.
* унапређење **пчеларства**
* набавка друге **механизације и прикључних машина и опреме**
1. **Услови**

**Општи услови:**

* кредит може бити одобрен за период од **12 месеци**,
* максимални износ кредита је **до** **1.000.000, 00 динара за механизацију и до 500.000 динара за остале намене**

Субвенцинисање камате се врши на следећи начин:

1. номиналне камате стопе висине **до 15% на годишњем нивоу**  суфинансирају се у износу **од 99%** укупног годишњег апсолутног износа камате
2. номиналне камате стопе висине **од 15,1 % до 20,0% на годишњем нивоу** суфинансирају се у износу **од 90%** укупног годишњег апсолутног износа камате
3. номиналне камате стопе висине **од 20,1% и више** **на годишњем нивоу** суфинансирају се у износу **од 80%** укупног годишњег апсолутног износа камате

**Посебни услови:**

 Право коришћења средстава по овом Програму имају физичка лица са подручја општине Осечина која се баве пољопривредном производњом и испуњавају следеће услове:

* да је корисник средстава уписан у 2016. години као носилац или члан газдинства у Регистар пољопривредних газдинстава на подручју општине Осечина,
* да подносилац Захтева има пребивалиште на територији општине Осечина
* да нема дуговања према локалној самоуправи општине Осечина.
* да му је одобрен кредит од стране пословне банке и има склопљен уговор са истом у периоду од 01.01.2016. године па до дана утрошка средстава планираних за ову врсту подстицаја
* да је подносилац захтева измирио сва потраживања по основу пореског дуга према општинској управи Осечина;
* да није користио средства Републике Србије по истом основу у 2016. години
* Да је измирио све уговорне обавезе по било ком конкурсу општине Осечина за развој пољопривреде и рурални развој у протекле 3 године
1. **Потребна и обавезна документација уз пријаву**

**Образац пријаве може се преузети у згради Општинске управе општине Осечина,**

**Карађорђева 114, Служба за пољопривреду, у времену од 800 до 1500 часова сваког радног дана**

 Уз пријаву се на Конкурс прилаже следеће:

 - Уговор о одобрењу кредита

 - План отплате кредита

* фотокопија потврде о активном статусу пољопривредног газдинстава у 2016. години,
* фотокопија личне карте подносиоца пријаве,
* фотокопија картице наменског рачуна пословне банке,
* Потврда Општинске управе Осечина о измиреним пореским обавезама
* изјаву носиоца/члана пољопривредног газдинства да није користио средства Републике Србије за исту намену у 2016-ој години

**05.** Корисници могу поступити по конкурсу од дана објављивања на огласној табли Општинске управе општине Осечина и на веб страници општине [www.osecina.com](http://www.osecina.com).

Предвиђени износ средстава за ову врсту подстицаја који је опредељен Буџетом општине Осечина и Програмом мера подршке за спровођење пољопривредне политике и политике руралног развоја на територији општине Осечина за 2016. годину износи **1.000.000,00 динара.**

**Корисник је дужан да у року од 15 дана од дана одобрења средстава достави копије готовинских и фискалних рачуна на име купљене робе која је предмет инвестиције**

Корисници могу подносити пријаве са потребном документацијом до утрошка средстава предвиђених за ову намену у 2016. години на писарници Општинске управе Осечина на адреси Карађорђева 78.

Подстицајна средства ће се директно преносити на наменски рачун пољопривредног газдинства.

**Конкурс ће бити отворен до 03.05.2016**

Рок за подношење приговора је 7 (седам) дана од дана објављивања резултата конкурса на огласној табли.

**У случају да нема довољно средстава за исплату подстицаја свим корисницима који испуњавају прописане услове приликoм утврђивaњa рaнг листe прeднoст имa пoднoсилaц пријаве кojи je рaниje пoднeo пријаву.**

ОПШТИНСКО ВЕЋE ОПШТИНЕ ОСЕЧИНА

Број:

 ОПШТИНСКО ВЕЋЕ

 ПРЕДСЕДНИК

 Ненад Стевановић

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |